Document ID: 31995R1252

ΚΑΝΟΝΙΣΜΟΣ (ΕΚ) αριθ. 1252/95 ΤΟΥ ΣΥΜΒΟΥΛΙΟΥ της 29ης Μαΐου 1995 για την τροποποίηση του κανονισμού (ΕΚ) αριθ. 3284/94 για την άμυνα κατά των εισαγωγών που αποτελούν αντικείμενο επιδοτήσεων από χώρες μη μέλη της Ευρωπαϊκής Κοινότητας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, με τον κανονισμό (ΕΚ) αριθ. 3284/94 (1), το Συμβούλιο θέσπισε κοινό καθεστώς για την άμυνα κατά των εισαγωγών που αποτελούν αντικείμενο επιδοτήσεων από χώρες μη μέλη της Ευρωπαϊκής Κοινότητας 7 ότι, με το άρθρο 7 παράγραφος 13, το άρθρο 8 παράγραφος 9 και το άρθρο 9 παράγραφος 1 του κανονισμού (ΕΚ) αριθ. 3284/94 καθορίζονται οι προθεσμίες για την έναρξη ερευνών μετά από καταγγελία που υποβάλλεται δυνάμει του άρθρου 7 παράγραφος 13 και για ορισμένα στάδια της έρευνας 7 ότι, ωστόσο, το άρθρο 26 του ίδιου κανονισμού προβλέπει ότι οι προθεσμίες αυτές ισχύουν μόνο μετά από ημερομηνία που θα θέση το Συμβούλιο με απόφασή του μόλις διατεθούν τα αναγκαία κονδύλια 7 ότι τα αναγκαία κονδύλια είναι τώρα διαθέσιμα για να μπορέσει η Επιτροπή να εφαρμόσει αυτές τις προθεσμίες και ότι είναι σκόπιμο να εφαρμοστούν οι προθεσμίες στις διαδικασίες που κινούνται μετά την υποβολή καταγγελιών την 1η Σεπτεμβρίου 1995 ή αργότερα 7 ότι, για να διευκολυνθούν οι αναφορές, είναι σκόπιμο να περιληφθεί η ημερομηνία αυτή στον κανονισμό (ΕΚ) αριθ. 3284/94 7 ότι, θα πρέπει να τροποποιηθεί ανάλογα αυτός ο κανονισμός αντί να εκδοθεί απόφαση βάσει του άρθρου του 26,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο μόνο
Στο άρθρο 26 δεύτερο εδάφιο του κανονισμού (ΕΚ) αριθ. 3284/94, η δεύτερη πρόταση αντικαθίσταται από το ακόλουθο κείμενο:
«Οι προθεσμίες που καθορίζονται από το άρθρο 7 παράγραφος 13, το άρθρο 8 παράγραφος 9 και το άρθρο 9 παράγραφος 1 εφαρμόζονται για τις καταγγελίες που υποβάλλονται δυνάμει του άρθρου 7 παράγραφος 13 την 1η Σεπτεμβρίου 1995 ή αργότερα καθώς και για τις έρευνες που κινούνται στα πλαίσια αυτών των καταγγελιών.».
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαΐου 1995.

Labels: 3
19
5
6